James J. Bulger

James Joseph «Whitey» Bulger jr. (1929–2018) var en amerikansk leder for den irske mafiaen i Boston. Bulger ble utpekt som direkte ansvarlig for 19 drap, i tillegg til innblanding i ulovlig gambling, konspirasjoner, ågervirksomhet, hvitvasking, narkotikahandel, utpressing og beskyttelsesvirksomhet. Frem til han ble pågrepet var han nummer to, etter Osama bin Laden, på FBIs liste over mest ettersøkte.

22. juni 2011 ble Bulger arrestert i en leilighet i Santa Monica, California, hvor han hadde bodd i femten år med sin kjæreste gjennom flere år, Catherine Greig. Han var da 81 år gammel, og slet med dårlig helse.

14. november 2013 ble Bulger dømt til to ganger livsvarig fengsel for elleve drap.

 Dødsfall 
Bulger ble funnet drept i cellen sin om morgenen 30. oktober 2018, samme dag som han ble flyttet til United States Penitentiary, Hazelton i Vest-Virginia. Han skal ha blitt slått ihjel av minst to andre innsatte.

 Referanser 

 Eksterne lenker 


  Whitey Bulger: The Capture of a Legend hos The New York Times

Kategori:Personer fra Boston
Kategori:Personer fra USA av irsk opphav
Kategori:Personer involvert i organisert kriminalitet
Kategori:Personer fra USA dømt for drap
Kategori:Drapsofre fra USA
Kategori:Dødsfall under fengselsopphold